Ebdelmesîh
Ebdelmesîh an jî Eşer ben Levî di serdema dawiya antîk de şehîdekî cihû xiristiyan bû. Ebdelmesîh şivanekî cihû bû ku dûre wek ezîzekî fileh hatiye pîrozkirin. Ew ji ber baweriya xwe ji aliye bavê xwe ve hatiye kuştin. Çîroka wî li Singarayê derbas dibe û bi zimanê suryanî hatiye nivîsîn lê paşî versiyona bi erebî û ermenî jî hatiye nivîsîn. Ew li nêzî Şingalê di împeratoriya farisan de dijiya. Piştî baweriya xwe wek xiristiyan guherandiye, wî guhê xwe qul kiriye (belkî nîşana xulamtiya wî bû). Ew di sala PZ 390an de miriye. Di derbarê cîhê şehadeta wî de nîqaşek heye. Hin çavkanî dibêjin li Şingalê (li Iraqa modern li nêzîkî sînorê Sûriyê), û hin jî dibêjin Taglibisa Erebistanê. Roja cejna wî di 13ê tîrmehê, 22ê tîrmehê an jî 3ê çiriya pêşîn de ye.